मिशन मोड पर चलाएं सीवरेज कनेक्शन का कार्य
धौलपुर| जिलाकलेक्टर शुचि त्यागी ने आरयूआईडीपी के अधिशाषी अभियन्ता को सीवरेज कनेक्शन का कार्य मिशन मोड पर चलाकर जल्द पूरा करने के निर्देश दिए हैं।
कलेक्ट्रेट में सीवरेज सं संबंधित कार्यों की समीक्षा करते हुए कलेक्टर ने अगले 10 दिन के अन्दर शिविर लगाकर आरएसी से राजाखेड़ा बाईपास तक के निवासियों की कनेक्शन फाइलें जमा करने के निर्देश दिए हैं। इसके पश्चात कैला कॉलोनी, हरदेव नगर पुराने शहर में शिविर लगाकर कनेक्शन दिए जाएंगे। बैठक में शिविरों की तारीखों की रूपरेखा तैयार की गई। जिसे दो-तीन दिन में जारी कर दिया जाएगा। आरयूआईडीपी के अधिशाषी अभियन्ता ने बताया कि 80 प्रतिशत लाइन बिछ चुकी है, तगावली में 10 एमएलडी क्षमता का सीवरेज ट्रीटमेन्ट प्लान्ट बनकर तैयार हो चुका है। बैठक में जेवीवीएनएल, पीएचईडी, नगर परिषद एवं संबंधित विभागों के अधिकारी उपस्थित थे।
hin_Deva hin_Deva hin_Deva